Κυπελλούχος της ΕΠΣΚ ο Αετός Ορφανού με το 2-1 επί του Ναζιανζού - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\nΚυπελλούχος της ΕΠΣΚ ο Αετός Ορφανού με το 2-1 επί του Ναζιανζού\n5 Μαρ 2014, 20:17\nΟ Αετός Ορφανού αναδείχθηκε άξιος Κυπελλούχος της ΕΠΣΚ, κερδίζοντας με 2-1 στην Ελευθερούπολη τον Ναζιανζό Νέας Καρβάλης.\nΟ τελικός πραγματοποιήθηκε σε γήπεδο βούρκο και είχε πάθος, δύναμη και ένταση αδικαιολόγητη στην κερκίδα. Η ομάδα του Γιώργου Τίτη είχε παίκτες πιο έμπειρους που έχουν αγωνιστεί σε μεγαλύτερες κατηγορίες. Αυτό μέτρησε σε μεγάλο βαθμό.\nΟ Αετός ήταν καλύτερος αλλά και η Καρβάλη του Νίκου Καρακεϊσογλου πάλεψε σε πολύ μεγάλο βαθμό. Ο Ναζιανζός ήταν ένας σπουδαίος αντίπαλος.\nΑν δεν υπήρχαν οι ακρότητες στο τέλος, ο τελικός θα ήταν σίγουρα μια μεγάλη γιορτή, αφού τον παρακολούθησαν πολλοί φίλαθλοι απ` όλο το νομό.\nΜια φάση που ζήτησε πέναλτι ο Ναζιανζός, πυροδότησε την ατμόσφαιρα. Ηταν προς το τέλος, σε πέσιμο του Μακαρίδη μέσα στην περιοχή, που δέχθηκε μάλιστα κίτρινη κάρτα για θέατρο από τον διαιτητή Κωνσταντινίδη.\nΟι φάσεις δεν ήταν πολλές αλλά δεν βοήθησε ο δύσκολος αγωνιστικός χώρος.\nΣτο 7` ο Καρακεϊσογλου απείλησε αλλά ο Ζέρβας μπλόκαρε τη μπάλα. Στο 7` ο Ελέζη έκανε το σουτ από καλή θέση, η μπάλα βρήκε αμυντικό και κατέληξε κόρνερ.\nΣτο 13` το 1-0 με προβολή από κοντά του Πεχλιβάνη. Η φάση ξεκίνησε από κόρνερ του Ελέζη και αδράνεια της άμυνας του Ναζιανζού.\nΣτο 16` έγινε το 1-1, μετά από σουτ του Καρακεϊσογλου, ο Ζέρβας δεν μπόρεσε να συγκρατήσει τη μπάλα και ο Β. Χατζηβασιλειάδης με πλασέ την έσπρωξε στα δίχτυα.\nΣτο 52` μετά από πάσα του Μανάφη, ο Χιχανασβίλι με ωραίο σουτ έκανε το 2-1.\nΣτο 54` ο Γκορόγιας δεν πρόλαβε από κοντά τη μπάλα και στο 74` ο Καζέλογλου με γρήγορη έξοδο πρόλαβε τον Πεχλιβανίδη. Στο τέλος από τα χέρια του Δημάρχου Παγγαίου Βασίλη Ξουλόγη ο αρχηγός του Αετού Μιχαλής, σήκωσε την κούπα μέσα σε αποθέωση. Κοντράστ συναισθημάτων στο στρατόπεδο του Ναζιανζού.\nΑετός Ορφανού: Ζέρβας, Καμπερίδης, Μιχαλής, Κούτρας, Φοριάρης, Αραδούλης, Πεχλιβανίδης, Χιχανασβίλι, Μανάφης 55` Γούναρης, Ελέζη 90` Αλεπίδης, Πεχλιβάνης 75` Καθάριος.\nΝαζιανζός Νέας Καρβάλης: Καζέλογλου, Γοριδάρης 461 Πουρτουλίδης, Γκορόγιας, Μακαρίδης, Φουρκαλάς 52` Τρυποσπίτης, Παντελόπουλος, Παυλίδης, Ν. Χατζηβασιλειάδης, Καρακεϊσογλου, Κερίδης 70` Παπαγιαννίδης, Β. Χατζηβασιλειάδης.\nΕπισκέψεις Μάκη Παπαδόπουλου\nΤι γίνεται με τον προϋπολογισμό του Δήμου για…


Όλοι Εμείς - One Stop με την Γέφυρα\nΌλοι μαζί, την ίδια ώρα (20:30 – 23:30), στον ίδιο χώρο (στέγη συν Αθηνά)!\nSocial Street Work / Συμβουλευτική / Ενημέρωση: Η Γέφυρα\nΗ «Γέφυρα» βρίσκεται σε συνεχή παρουσία σε Αθήνα και Πειραιά πλάι στον πληθυσμό-στόχο της μέσω των ομάδων κοινωνικής εργασίας με καθημερινές βάρδιες.\nΤο Social Street Work Αποτελεί την κύρια και βασική μας δραστηριότητα κατά την οποία εφαρμόζονται οι αρχές του οργανισμού ‘ Dynamo International ‘ ο οποίος συντονίζει και εκφράζει το διεθνές δίκτυο των εργαζομένων στο δρόμο. Απευθύνεται σε κάθε άνθρωπο που βρίσκεται σε κατάσταση δρόμου.\nΓια περισσότερες πληροφορίες Γέφυρα.


Ποια είναι η περίφημη δίαιτα που χαρίζει μακροζωία; - poiostigiati.gr\nΠοια είναι η περίφημη δίαιτα που χαρίζει μακροζωία;\nΟι κάτοικοι της Οκινάουα, ενός νησιού που ανήκει στο σύμπλεγμα των ιαπωνικών νήσων Ρίου Κίου, φημίζονται για τη μακροβιότητά τους και την πνευματική τους διαύγεια, ακόμα και στα βαθιά γεράματα. Σε αυτόν τον τόπο η άνοια είναι σπάνιο φαινόμενο και τα καρδιακά νοσήματα, τα εγκεφαλικά επεισόδια, ο καρκίνος, η υπέρταση, η χοληστερίνη, οι φλεγμονές, οι αυτοάνοσες ασθένειες, όπως και τα κατάγματα ισχίου βρίσκονται σε χαμηλά επίπεδα. Το μυστικό βρίσκεται στις διατροφικές συνήθειες και τον τρόπο ζωής, εξηγούν οι επιστήμονες. Όμως το περίφημο μυστικό δεν είναι τίποτα άλλο παρά η εφαρμογή του αρχαιοελληνικού “μέτρον άριστον” σε συνδυασμό με βασικές αρχές της μεσογειακής διατροφής. Με τη διαφορά ότι ονομάζεται Hara Hachi Bu, δηλαδή ο κανόνας του 80% ή αλλιώς η θρυλική δίαιτα της Οκινάουα.\nΕίναι θέμα διατροφικής στρατηγικής\nΟι συνήθειες της παραδοσιακής ιαπωνικής διατροφής, που βοηθούν να παραμείνει κάποιος υγιής, ακμαίος και χωρίς αναπηρίες σε μεγαλύτερες ηλικίες, συνοψίζονται στους εξής κανόνες:\nΤρώγε ελέγχοντας το μέγεθος των μερίδων σου, μέχρις ότου νιώσεις κατά 80% πλήρης και χορτάτος/η. Αυτή η πρακτική ονομάζεται Hara Hachi Bu και σημαίνει “μέχρι το 80%”. Πώς θα καταλάβεις ότι έφτασες στο ζητούμενο 80%; Αρκεί να σταματήσεις να τρως ακριβώς πριν αρχίσεις να αισθάνεσαι την πρώτη ελαφριά πίεση (τέντωμα) στο στομάχι.\nΤο πιάτο σου θα πρέπει να περιλαμβάνει κυρίως φυτική διατροφή χαμηλή σε θερμίδες, με μεγάλη ποικιλία λαχανικών, ψάρια, όσπρια, φρούτα, μέτρια ποσότητα μονοακόρεστων και ωμέγα-3 λιπαρών και περιορισμένη ποσότητα άπαχων κρεάτων.\nΕπίσης να μην λείπουν οι αμυλούχες τροφές και τα δημητριακά ολικής άλεσης με υψηλή περιεκτικότητα σε ίνες.\nΗ τακτική της δια βίου φυσικής δραστηριότητας, όπως το περπάτημα, η κηπουρική κ.ά., είναι επιβεβλημένη.\nΦρόντισε να παραμείνεις λεπτός/ή και σε καλή φόρμα. Σε αυτό θα σε βοηθήσει ο συνδυασμός της δίαιτας και της φυσικής δραστηριότητας, που κρατούν το σωματικό λίπος σε χαμηλά επίπεδα.\nΓια υγιή γηρατειά\nΗ παραπάνω διατροφή θεωρείται από τους επιστήμονες ως πρότυπο υγιεινής διατροφής και υγιούς γήρανσης όχι μόνο γιατί μειώνει τους κινδύνους για καρδιαγγειακά νοσήματα, αλλά και επειδή ελαχιστοποιεί την παραγωγή ελεύθερων ριζών. Τονίζεται επίσης ότι οι ελεύθερες ρίζες (μόρια που καταστρέφουν τα κύτταρα) δημιουργούνται κυρίως από τον μεταβολισμό των τροφών.\nΣύμφωνα με έρευνες, όταν κάτοικοι της Οκινάουα αρχίζουν να υιοθετούν τον δυτικό τρόπο φαγητού, μειώνεται το προσδόκιμο ζωής τους ακόμα και κατά 17 χρόνια. Αυτό έδειξε μια μελέτη ανάμεσα σε 100.000 Γιαπωνέζους που μετακόμισαν στη Βραζιλία υιοθετώντας τις τοπικές διατροφικές συνήθειες.\nΓια μυαλό ξυράφι, μείωσε τις θερμίδες\nΕξάλλου στη μείωση των θερμίδων συνηγορούν και Ιταλοί επιστήμονες από το Καθολικό πανεπιστήμιο της Ιεράς Καρδιάς στη Ρώμη, οι οποίοι ανακάλυψαν ότι μειώνοντας την ποσότητα του φαγητού ο εγκέφαλος παραμένει υγιής και αποδοτικός, ενισχύεται η μνήμη και περιορίζεται ο κίνδυνος της άνοιας. Όπως παρατήρησαν, ο περιορισμός των θερμίδων που καταναλώνουμε ενεργοποιεί γονίδια που συνδέονται με τη μακροζωία.\nΛύσε τις Απορίες σου λαμβάνοντας τις απαντήσεις στο email σου.


Για το δείγμα από την παραγωγή της εταιρείας τροφίμων δίνεται επίσης ότι, = 1.3 και για το δείγμα από το συνεταιρισμό ότι, x - PDF\nDownload "Για το δείγμα από την παραγωγή της εταιρείας τροφίμων δίνεται επίσης ότι, = 1.3 και για το δείγμα από το συνεταιρισμό ότι, x"\n1 Εργαστήριο Μαθηματικών & Στατιστικής η Πρόοδος στο Μάθημα Στατιστική // (Για τα Τμήματα Ε.Τ.Τ. και Γ.Β.) ο Θέμα  Επιλέξαμε φακελάκια (της μισής ουγκιάς) που περιέχουν σταφίδες από την παραγωγή μιας εταιρείας συσκευασίας τροφίμων και άλλα φακελάκια (της μισής επίσης ουγκιάς) οικοτεχνικής παραγωγής από την αποθήκη ενός συνεταιρισμού. Για κάθε φακελάκι μετρήσαμε τον αριθμό σταφίδων που περιέχει. Στο σχήμα που ακολουθεί φαίνεται το θηκόκραμμα της κατανομής καθενός από αυτά τα δύο δείγματα. Για το δείγμα από την παραγωγή της εταιρείας τροφίμων δίνεται επίσης ότι, x 5.7 & s.3 και για το δείγμα από το συνεταιρισμό ότι, x 6. & s.. α) Βρείτε τα τεταρτημόρια της κατανομής καθενός από τα δύο δείγματα. β) Υπάρχουν ακραίες τιμές στα δύο δείγματα; γ) Να συγκρίνετε τα δύο δείγματα ως προς τη μεταβλητότητά τους. δ) Έστω x 7 ο αριθμός των σταφίδων που περιέχει ένα συγκεκριμένο φακελάκι από αυτά που επιλέξαμε από την εταιρεία τροφίμων, και x 7 ο αριθμός των σταφίδων που περιέχει ένα συγκεκριμένο φακελάκι από αυτά που επιλέξαμε από την αποθήκη του συνεταιρισμού. Τι μπορείτε να πείτε για τη θέση κάθε μιας από αυτές τις τιμές στην κατανομή του αντίστοιχου δείγματος; ο Θέμα  (αναφέρεται στα δεδομένα του ου Θέματος) α) Βρείτε ένα 95% διάστημα εμπιστοσύνης για το μέσο αριθμό σταφίδων που περιέχονται στα φακελάκια (της μισής ουγκιάς) της εταιρείας τροφίμων. Πώς αντιλαμβάνεσθε (πώς ερμηνεύετε) αυτό το διάστημα; β) Για να απαντήσετε στο ερώτημα (α), χρειάσθηκε να κάνετε κάποια παραδοχή; Αν ναι, να αναφέρετε έναν τρόπο ελέγχου της βασιμότητας αυτής της παραδοχής. Το θηκόγραμμα της κατανομής του δείγματος σας δίνει κάποια σχετική ένδειξη; γ) Ποιο είναι το περιθώριο σφάλματος της εκτίμησης που δώσατε στο (α) για το μέσο αριθμό σταφίδων που περιέχονται στα φακελάκια της εταιρείας τροφίμων; Αν από το ίδιο δείγμα κατασκευάσουμε για το μέσο αριθμό σταφίδων που περιέχονται στα φακελάκια της εταιρείας τροφίμων, ένα άλλο διάστημα εμπιστοσύνης με μεγαλύτερο συντελεστή εμπιστοσύνης, η ακρίβεια της εκτίμησης θα αυξηθεί, θα μειωθεί ή θα παραμείνει ίδια; δ) Γνωρίζουμε ότι η δειγματική μέση τιμή X, είναι μια αμερόληπτη εκτιμήτρια της μέσης τιμής μ ενός πληθυσμού. Πώς αντιλαμβάνεσθε αυτή την ιδιότητα της X ; 3 ο Θέμα  (αναφέρεται στα δεδομένα του ου Θέματος) α) Δίνουν, σε επίπεδο σημαντικότητας 5%, τα ευρήματα στα δύο δείγματα στατιστικά σημαντικές αποδείξεις ότι ο μέσος αριθμός σταφίδων στα φακελάκια (της μισής ουγκιάς) της εταιρείας τροφίμων δεν είναι ίδιος με το μέσο αριθμό σταφίδων στα φακελάκια του συνεταιρισμού; β) Για να απαντήσετε στο ερώτημα (α), χρειάσθηκε να κάνετε κάποιες παραδοχές; Αν ναι, τα θηκογράμματα που δίνονται στο ο Θέμα σας δίνουν κάποιες ενδείξεις για τη βασιμότητα αυτών των παραδοχών; γ) Με βάση την απάντησή σας στο (α), μπορείτε να συμπεράνετε αν τα ευρήματα στα\n2 δύο δείγματα δίνουν στατιστικά σημαντικές αποδείξεις ότι διαφέρουν οι δύο μέσοι σε επίπεδο σημαντικότητας %; δ) Μπορείτε να υπολογίσετε (ή γνωρίζετε) την πιθανότητα το συμπέρασμά σας στο (α) να είναι λάθος; Εξηγείστε. ε) Η P-τιμή που δίνουν τα ευρήματα στα δύο δείγματα, θα μπορούσε να είναι ίση με.6; ο Θέμα  Ένας υποψήφιος διδάκτορας, στο πλαίσιο της διδακτορικής του διατριβής που είχε ως αντικείμενο τη μελέτη του κύκλου ζωής της λευκής μύγας (whtefly), η οποία δημιουργεί πολύ σοβαρό πρόβλημα στις γεωργικές καλλιέργειες, σχεδίασε και εκτέλεσε στο εργαστήριο ένα πείραμα που σκοπό είχε τη διερεύνηση της επίδρασης στον κύκλο ζωής της λευκής μύγας δύο συγκεκριμένων παραγόντων, του επιπέδου της θερμοκρασίας και του είδους του φυτού που προσβάλλει. Συγκεκριμένα, σχεδίασε και εκτέλεσε το εξής πείραμα. Καθόρισε τρία επίπεδα θερμοκρασίας (7 ο F, 77 ο F και 8 ο F) και δύο είδη φυτών (βαμβάκι και αγγουριά). Στη συνέχεια, τοποθέτησε λευκές μύγες και στα δύο είδη φυτών υπό τις τρεις διαφορετικές θερμοκρασίες για όλους τους διαφορετικούς συνδυασμούς, είδος φυτούεπίπεδο θερμοκρασίας, και μέτρησε τον αριθμό των αυγών που γέννησαν. Για κάθε συνδυασμό είδος φυτού-επίπεδο θερμοκρασίας πήρε 5 παρατηρήσεις. Τα δεδομένα που συγκέντρωσε φαίνονται στον πίνακα που ακολουθεί. Είδος φυτού (Παράγοντας Α) Βαμβάκι Αγγουριά Επίπεδο θερμοκρασίας (Παράγοντας Β) 7 ο F 77 ο F 8 ο F Δίνεται επίσης ότι: SSA5.3, SSB87.5, SSE95., SSTot563., F.6, F 3. 63, F 3., F 5., F 9. 33, ;9;.5 ;;.5 ;9;.5 ;;.5 F.6, F 3. 6 ;;.5 ;6;.5 6 ;;.5 α) Σε επίπεδο σημαντικότητας 5%, υποστηρίζουν αυτά τα πειραματικά δεδομένα ότι υπάρχει στατιστικά σημαντική επίδραση στον αριθμό των αυγών που γεννά η λευκή μύγα που να οφείλεται ) στην αλληλεπίδραση είδος φυτού-επίπεδο θερμοκρασίας ) στο είδος φυτού ) στο επίπεδο θερμοκρασίας β) Ποιες παραδοχές χρειάσθηκε να κάνετε για να απαντήσετε στο ερώτημα (α); 5 ο Θέμα  Οι απόγονοι που μπορεί να προκύψουν από κάποια συγκεκριμένη διασταύρωση νυφίτσας, διακρίνονται ως προς το χρώμα της γούνας, σε τέσσερις τύπους, D, P, A και S και σύμφωνα με ένα μοντέλο κληρονομικότητας, αυτοί πρέπει να βρίσκονται σε αναλογία 9:3:3:, αντίστοιχα. Από ένα σχετικό πείραμα, προέκυψαν απόγονοι. Στον πίνακα που ακολουθεί φαίνεται πώς αυτοί κατανέμονται στους τέσσερις τύπους D, P, A και S. Τύπος απογόνου D P A S Συχνότητα α) Σε επίπεδο σημαντικότητας %, τα συγκεκριμένα πειραματικά δεδομένα, δίνουν στατιστικά σημαντικές αποδείξεις εναντίον του μοντέλου κληρονομικότητας; β) Για τον έλεγχο που κάνατε στο (α), η P-τιμή που δίνουν τα πειραματικά δεδομένα μπορεί να είναι αριθμός μικρότερος του.; Από τα θέματα και 5 πρέπει να επιλέξετε ένα. Δηλαδή, πρέπει να απαντήσετε είτε στα θέματα,, 3 και είτε στα θέματα,, 3 και 5. Για το άριστα () απαιτούνται μόρια και για τη βάση (5), 5 μόρια.\n3 Ενδεικτικές απαντήσεις ο Θέμα: α) Τα Q, Q, Q3, για το δείγμα από την εταιρεία τροφίμων είναι αντίστοιχα, 5, 6 και 7 και για το δείγμα από το συνεταιρισμό, αντίστοιχα,, 6 και 8 β) Όχι γιατί αν υπήρχαν θα έπρεπε να σημειώνονται εκτός των κεραιών του αντίστοιχου θηκογράμματος. γ) Το δείγμα από την εταιρεία τροφίμων έχει μικρότερη μεταβλητότητα (φαίνεται και από το εύρος και από το ενδοτεταρτημοριακό εύρος αλλά και από τους συντελεστές μεταβλητότητας). δ) Η z-τιμή της x 7 είναι z + δηλαδή, αυτή η τιμή είναι μία τυπική απόκλιση μεγαλύτερη από.3 τη μέση τιμή της κατανομής του δείγματος στο οποίο ανήκει. Η z-τιμή της x είναι z δηλαδή, αυτή η τιμή είναι.33 τυπικές αποκλίσεις. μεγαλύτερη από τη μέση τιμή της κατανομής του δείγματος στο οποίο ανήκει και επομένως βρίσκεται πιο κοντά στη μέση τιμή του δείγματος στο οποίο ανήκει από ότι η x 7 στη μέση τιμή του δείγματος στο οποίο αυτή ανήκει. Πληροφορίες για τη θέση αυτών των τιμών παίρνουμε επίσης από τα τεταρτημόρια. Δηλαδή,... ο Θέμα: α) Με την υπόθεση ότι το δείγμα είναι τυχαίο και ότι προέρχεται από κανονικό πληθυσμό, ένα 95% διάστημα εμπιστοσύνης για τη μέση τιμή μ, του αριθμού των σταφίδων στα φακελάκια παραγωγής της εταιρείας τροφίμων είναι s.3 x ± tn ;.5 ή 5.7 ± t 3;. 5 ή 5.7 ± ή 5.7 ±. 75 ή n [.95, 6.5]. Αυτό σημαίνει ότι: Το διάστημα [.95, 6.5], έχει 95% πιθανότητα να περιέχει την άγνωστη (πληθυσμιακή) μέση τιμή μ, του αριθμού των σταφίδων στα φακελάκια παραγωγής της εταιρείας τροφίμων. β) Ότι το δείγμα είναι τυχαίο και ότι προέρχεται από κανονικό πληθυσμό. Ένας τρόπος για να ελέγξουμε αν ευσταθεί η παραδοχή ότι το δείγμα προέρχεται από κανονικό πληθυσμό, είναι να κάνουμε Χ έλεγχο καλής προσαρμογής των δεδομένων του δείγματος στην κανονική κατανομή με μέση τιμή και διασπορά που θα εκτιμήσουμε από το δείγμα. Επειδή στο θηκόγραμμα της κατανομής του δείγματος η διάμεσος είναι στο μέσο του ορθογωνίου, οι κεραίες είναι περίπου ίσου μήκους και δεν υπάρχουν ακραίες τιμές, η κατανομή του δείγματος συνηγορεί ότι αυτό προέρχεται από κανονικό πληθυσμό. γ) Με 95% πιθανότητα, το περιθώριο σφάλματος της εκτίμησης είναι.75. Θα μειωθεί η ακρίβεια της εκτίμησης (θα γίνει το διάστημα πιο φαρδύ). δ) Κατά μέσο όρο η εκτιμήτρια X εκτιμά σωστά την πληθυσμιακή μέση τιμή μ. Ούτε την υποεκτιμά, ούτε την υπερεκτιμά. 3 ο Θέμα: Έστω μ η (άγνωστη) μέση τιμή του αριθμού των σταφίδων στα φακελάκια παραγωγής της εταιρείας τροφίμων και μ η (άγνωστη) μέση τιμή του αριθμού των σταφίδων στα φακελάκια οικοτεχνικής παραγωγής. Δίνονται: x 5. 7 με s. 3, x 6. με s. και n n. α) Θα κάνουμε τον έλεγχο της μηδενικής υπόθεσης : μ μ έναντι της εναλλακτικής : μ μ σε επίπεδο σημαντικότητας α. 5. Με την υπόθεση ότι τα δείγματα είναι τυχαία και ότι προέρχονται από κανονικούς πληθυσμούς με ίσες διασπορές, η απορριπτική περιοχή\n4 x x x x του ελέγχου είναι: t > t n + n ;. 5 ή t > t6;. 5 ή s + s + n n n n t s x y + n n >.56 ( n ) s + ( n ) s και επειδή, s. 93 έχουμε n + n 6 t Η τιμή αυτή δεν ανήκει στην απορριπτική περιοχή, και επομένως, η μηδενική υπόθεση, σε επίπεδο σημαντικότητας 5% δεν απορρίπτεται δηλαδή σε επίπεδο σημαντικότητας 5%, η διαφορά που παρατηρείται στους δύο δειγματικούς μέσους δεν είναι στατιστικά σημαντική. β) Ότι τα δείγματα είναι τυχαία και ότι προέρχονται από κανονικούς πληθυσμούς με ίσες διασπορές. Επειδή και στα δύο θηκογράμματα η διάμεσος είναι στο μέσο του ορθογωνίου, οι κεραίες είναι περίπου ίσου μήκους και δεν υπάρχουν ακραίες τιμές, οι κατανομές των δειγμάτων συνηγορούν ότι τα δείγματα αυτά προέρχονται από κανονικούς πληθυσμούς. Όμως για την τρίτη παραδοχή (ίσες διασπορές) οι ενδείξεις από τα θηκογράμματα δε συνηγορούν υπέρ της παραδοχής ότι οι διασπορές των αντίστοιχων πληθυσμών είναι ίσες (δείτε και τους αντίστοιχους συντελεστές μεταβλητότητας). Πρέπει επομένως να γίνει έλεγχος ισότητας των διασπορών. γ) Προφανώς η μηδενική υπόθεση δεν απορρίπτεται και σε επίπεδο σημαντικότητας %, γιατί σε % απαιτούνται ισχυρότερες αποδείξεις εναντίον της μηδενικής. δ) Όχι, γιατί για να υπολογισθεί επακριβώς η πιθανότητα σφάλματος τύπου ΙΙ πρέπει να γνωρίζουμε την τιμή στην εναλλακτική. ε) Όχι, γιατί όπως διαπιστώσαμε στο ερώτημα (α), η μηδενική υπόθεση σε επίπεδο σημαντικότητας 5% δεν απορρίπτεται ενώ με βάση αυτή την P-τιμή θα έπρεπε να απορρίπτεται. ο Θέμα: Θα κάνουμε, σε επίπεδο σημαντικότητας 5%, τους εξής ελέγχους: : γ οι παράγοντες Α και Β δεν αλληλεπιδρούν έναντι της, οι παράγοντες Α και Β αλληλεπιδρούν. : γ α : ο παράγοντας Α δεν επιδρά έναντι της, : α ο παράγοντας Α επιδρά. b : ο παράγοντας Β δεν επιδρά έναντι της, : ο παράγοντας Β επιδρά. b\n5 Πηγή μεταβλητότητας Β.Ε. Άθροισμα τετραγώνων SS Μέσο άθροισμα τετραγώνων MS Κριτήριο F Παράγοντας Α Παράγοντας Β Αλληλεπίδραση ΑΒ Σφάλμα Ολική α) ) F AB. 5 δεν ανήκει στην περιοχή απόρριψης διότι F,;.5 3. άρα η γ σε επίπεδο σημαντικότητας 5% δεν απορρίπτεται, δηλαδή, τα πειραματικά δεδομένα, σε επίπεδο σημαντικότητας 5%, δε δίνουν στατιστικά σημαντικές αποδείξεις, ότι υπάρχει επίδραση στον αριθμό των αυγών που γεννά η λευκή μύγα που να οφείλεται στην αλληλεπίδραση είδος φυτού επίπεδο θερμοκρασίας. ) F A.9 > F,;. 5. 6, άρα η α σε επίπεδο σημαντικότητας 5% απορρίπτεται, δηλαδή, τα πειραματικά δεδομένα, σε επίπεδο σημαντικότητας 5%, δίνουν στατιστικά σημαντικές αποδείξεις, ότι υπάρχει επίδραση στον αριθμό των αυγών που γεννά η λευκή μύγα που οφείλεται στο είδος φυτού. ) F B. 98 δεν ανήκει στην περιοχή απόρριψης διότι F,;.5 3. άρα η b σε επίπεδο σημαντικότητας 5% δεν απορρίπτεται, δηλαδή, τα πειραματικά δεδομένα, σε επίπεδο σημαντικότητας 5%, δε δίνουν στατιστικά σημαντικές αποδείξεις, ότι υπάρχει επίδραση στον αριθμό των αυγών που γεννά η λευκή μύγα που οφείλεται στο επίπεδο θερμοκρασίας. β) Για όλους τους συνδυασμούς, είδος φυτού-επίπεδο θερμοκρασίας, οι αντίστοιχες παρατηρήσεις προέρχονται από κανονικούς πληθυσμούς με ίσες διασπορές. 5 ο Θέμα: α) Έστω p η πιθανότητα ένας απόγονος να είναι τύπου D, p η πιθανότητα ένας απόγονος να είναι τύπου P, p 3 η πιθανότητα ένας απόγονος να είναι τύπου A και p η πιθανότητα ένας απόγονος να είναι τύπου S. Σε επίπεδο σημαντικότητας α., θα ελέγξουμε τη μηδενική υπόθεση, 9 : p και 6 p 3 6 και p και p έναντι της εναλλακτικής, : p ή p ή p 3 ή p Επειδή p 5,,,3,, θα κάνουμε Χ έλεγχο καλής προσαρμογής. Με την υπόθεση ότι η είναι αληθής, θα υπολογίσουμε για κάθε τύπο απογόνων την αναμενόμενη (θεωρητική) συχνότητα, E p,,,3,. D P A S Σύνολο O p 9/6 3/6 3/6 /6. E p Η απορριπτική περιοχή του ελέγχου είναι: ( O E ) X >.3 και επειδή, E ( O E ) X > χ3;. ή E\n6 (53 57.) (7 9.) ( 9.) (8 6.) X , η μηδενική υπόθεση, σε επίπεδο σημαντικότητας % δεν απορρίπτεται και επομένως αυτά τα πειραματικά δεδομένα, σε επίπεδο σημαντικότητας %, δε δίνουν στατιστικά σημαντικές αποδείξεις εναντίον του μοντέλου κληρονομικότητας. β) Όχι, γιατί αν P-Τιμή <., η μηδενική υπόθεση σε επίπεδο σημαντικότητας % θα έπρεπε να απορρίπτεται.


Δραγασάκης: "Συμφωνώ με τον Στουρνάρα- Τα δύσκολα για τις τράπεζες πέρασαν" - BusinessNews.gr\nΔραγασάκης: "Συμφωνώ με τον Στουρνάρα- Τα δύσκολα για τις τράπεζες πέρασαν"\nΤι ανέφερε στη Βουλή ο αντιπρόεδρος της Κυβέρνησης και υπουργός Οικονομίας\nΟ αντιπρόεδρος της Κυβέρνησης και υπουργός Οικονομίας Γιάννης Δραγασάκης προέβη από τη Βουλή σε διαβεβαίωση πως τα δύσκολα για τις τράπεζες ανήκουν πλέον στο παρελθόν και πως ο ίδιος ουδέποτε είπε ότι οι τράπεζες για τη διαχείριση των κόκκινων δανείων χρειάζονται νέα ανακεφαλαιοποίηση.\nΜιλώντας κατά τη συζήτηση νομοσχεδίου και προκληθείς από τον Μάνο Κόνσολα της Νέας Δημοκρατίας για τις πρόσφατες δηλώσεις του ο κ. Δραγασάκης έκανε λόγο για κακόβουλη παρερμηνεία τονίζοντας πως το μόνο που είπε είναι ότι αν δεν προσέξουμε υπάρχει ο κίνδυνος για ρυθμίσεις που θα οδηγήσουν σε ανακεφαλαιοποίηση.\n"Που είδατε τη φράση ότι χρειάζεται νέα ανακεφαλαιοποίηση; Ουδεμία ανησυχία προέκυψε. Κανένας δεν τρόμαξε ότι θέτω θέμα ανακεφαλαιοποίησης" είπε αρχικά ο αντιπρόεδρος της κυβέρνησης επαναλαμβάνοντας τις τέσσερις αλήθειες που είχε περιγράψει κατά την ομιλία του στην επιτροπή:\n1. Δεν πρέπει να υποτιμήσουμε ότι είμαστε η χώρα με τα περισσότερα κόκκινα δάνεια.\n2. Το θέμα δεν λύνεται με αυτόματο πιλότο ή απλή λύση.\n3. Αν δεν προσέξουμε μπορεί να κάνουμε τέτοιες ρυθμίσεις που να οδηγήσουν τις τράπεζες να χρειαστούν νέα κεφάλαια. Αυτό είναι μια νέα πραγματικότητα. Τι σημαίνει; Δεν πρέπει να κάνουμε καμία ρύθμιση; Όχι αλλά πρέπει να συνειδητοποιήσουμε ότι η λύση που προτείνει π.χ. το ΤΧΣ και επεξεργάζεται το Υπουργείο Οικονομικών θα απαιτήσει εγγύηση δημοσίου.\n4. Αυτονόητη αλήθεια είναι ότι δυστυχώς αυτά τα νέα κεφάλαια ενδεχομένως να κληθεί να τα βάλει πάλι ο Έλληνας φορολογούμενος. "Αν υποθέσουμε ότι μια τράπεζα έχει ανάγκη από κεφάλαια μπορεί να τα βρει εκ των ενόντων. Μπορεί όμως να χρειαστεί ή να θελήσει το δημόσιο όπως παλιά να βάλει κεφάλαια" είπε.\nΚαταλήγοντας ο κ. Δραγασάκης αναφέρθηκε στον διοικητή της Τράπεζας της Ελλάδας Γιάννη Στουρνάρα τονίζοντας ότι αν και καθυστερημένα είπε αυτό που έπρεπε ίσως να έχει λεχθεί προ πολλού, ότι τα δύσκολα για τις τράπεζες ανήκουν στο παρελθόν. "Συμφωνώ σε αυτό" είπε ο Αντιπρόεδρος της Κυβέρνησης".\n"Ρουβίκωνας": Συμβολική κατάληψη στο Ελληνοτουρικό Επιμελητήριο


Ορνέλα Λούτη: «Θέλω να είμαι και φέτος στις Άγριες Μέλισσες – Ο Προκόπης σε λίγα επεισόδια επιστρέφει από τη Λέρο» | Iciao\nΟρνέλα Λούτη: «Θέλω να είμαι και φέτος στις Άγριες Μέλισσες – Ο Προκόπης σε λίγα επεισόδια επιστρέφει από τη Λέρο»\nΗ ηθοποιός Ορνέλα Λούτη μίλησε για την επανεμφάνισή της στις Άγριες Μέλισσες και το μέλλον της με τον Προκόπη, αφού αυτός επιστρέψει από την εξορία. Ορνέλα Λούτη: «Θέλω να είμαι και φέτος στις Άγριες Μέλισσες – Ο Προκόπης σε λίγα επεισόδια επιστρέφει από τη Λέρο». «Θέλω να είμαι και φέτος στις Άγριες Μέλισσες, οι σεναριογράφοι […]\nΔημοσιεύθηκε: 17 Οκτωβρίου 2021 19:15\nΑρχική > Showbiz > Ορνέλα Λούτη: «Θέλω να είμαι και φέτος στις Άγριες Μέλισσες – Ο Προκόπης σε λίγα επεισόδια επιστρέφει από τη Λέρο»\nΗ ηθοποιός Ορνέλα Λούτη μίλησε για την επανεμφάνισή της στις Άγριες Μέλισσες και το μέλλον της με τον Προκόπη, αφού αυτός επιστρέψει από την εξορία.\nΟρνέλα Λούτη: «Θέλω να είμαι και φέτος στις Άγριες Μέλισσες – Ο Προκόπης σε λίγα επεισόδια επιστρέφει από τη Λέρο».\n«Θέλω να είμαι και φέτος στις Άγριες Μέλισσες, οι σεναριογράφοι το έχουν αφήσει ανοικτό το θέμα. Ο Προκόπης θα είναι για τριάντα επεισόδια στην εξορία. Ευχόμαστε να γυρίσει η Λέτα και να έχουμε ένα happy end». Δήλωσε για τη συμμετοχή της στις Άγριες Μέλισσες.\nΕλπίζει να έχει μέλλον η Λέττα με τον Προκόπη\n«Μακάρι να γίνει γάμος, το θέλω πάρα πολύ. Ξέρω ότι θα υπάρχουν ραγδαίες εξελίξεις και ανατροπές. Ο Δούκας και η Μυρσίνη πάντα βρίσκουν την άκρη».\nΤο καθολικό της όνομα και η ιστορία με την βάφτισή της\n«Ο πατέρας μου έδωσε 5000 ευρώ στον παπά για να ακουστεί το όνομα Ορνέλα στη βάφτισή μου. Ο παπάς δεν ήθελε αρχικά να το πει γιατί είναι καθολικό. Η Μαρία Καβογιάννη είναι τα πάντα για μένα. Με έχει βοηθήσει πολύ, στις χαρές μου, στις λύπες μου».\nΟρνέλα Λούτη: «Θέλω να είμαι και φέτος στις Άγριες Μέλισσες - Ο Προκόπης σε λίγα επεισόδια επιστρέφει από τη


Φιλικό παιχνίδι για την ενίσχυση της οικογένειας της μικρής Μαρίας θα δώσουν την Τετάρτη 9/1 στο Βύρωνα ο Ολυμπιακός με τον Αθηναϊκό.\nΤο τμήμα μπάσκετ του Α.Σ Αθηναϊκός συνδιοργανώνει με τις Κοινωνικές Δομές του Δήμου Βύρωνα το Σάββατο 22/12 το 3ο Τουρνουά Μπάσκετ “Τρίποντο στη Χαρά” για αθλητές και αθλήτριες ηλικίας 5 έως και 15 ετών.\nΣτο πένθος έχει βυθιστεί η οικογένεια του Αθηναϊκού, καθώς έφυγε από την ζωή πριν λίγες ημέρες ο πρώην γενικός αρχηγός της ομάδας και πιστός φίλος των «Λόρδων» Σπύρος Λιάπας.\nO Aθηναϊκός ανακοίνωσε την απόκτηση της 25χρονης φόργουορντ Ζέφης Γιαμπάνη που αγωνίστηκε την τελευταία τριετία στην Δάφνη Αγίου Δημητρίου.\nΑγώνες «Street Handball» από τον Αθηναϊκό Α.Σ. και τον Δήμο Βύρωνα


Σε καρναβαλικούς ρυθμούς η Σορωνή | Η ΡΟΔΙΑΚΗ\nΣε καρναβαλικούς ρυθμούς η Σορωνή\nΗμερομηνία 08/02/19 22:30\nΟ σύλλογος διοργανώνει στη στέγη του την Κυριακή 27 Ιανουαρίου στις 6 μ.μ. την καθιερωμένη πρώτη συνάντηση-συζήτηση για το καρναβάλι και καλεί όλους όσους επιθυμούν, να παρευρεθούν, ώστε να ενημερωθούν αλλά και να δώσουν νέες ιδέες και προτάσεις. Οι εργασίες κατασκευών από τον σύλλογο αλλά και από πολλές ομάδες του χωριού έχουν ήδη ξεκινήσει, ετοιμάζοντας και πάλι φαντασμαγορικά άρματα και πεζοπόρα τμήματα.\nΤο πρόγραμμα του 20ου Καρναβαλιού Σορωνής θα ξεκινήσει το Σαββατοκύριακο 2 και 3 Μαρτίου και θα κορυφωθεί με την καρναβαλική παρέλαση την Κυριακή 10 Μαρτίου στις 14:30 στον κεντρικό δρόμο της Σορωνής αλλά και με το μεγάλο πάρτι που ετοιμάζεται για τη συνέχεια.\nΣταθεροί υποστηρικτές και συνδιοργανωτές, η Περιφέρεια Νοτίου Αιγαίου, ο ΔΟΠΑΡ, η Δημοτική Ενότητα Καμείρου και η Δημοτική Κοινότητα Σορωνής που συμβάλουν σημαντικά ώστε να ανταπεξέλθει ο σύλλογος στις υποχρεώσεις της διοργάνωσης.\nampernalli.gr,facebook.com/ampernalli, Instagram/ampernalli και στο


Νέος μετατροπέας για οικιακές φωτοβολταϊκές εγκαταστάσεις - EnergyIn\nH SMA Solar Technology AG παρουσιάζει το «μικρό», τριφασικό μετατροπέα Sunny Tripower, κατάλληλο για φωτοβολταϊκά συστήματα στέγης.\nΜε το Sunny Tripower επιτυγχάνεται σημαντική μείωση του κόστους εγκατάστασης φωτοβολταϊκών στέγης και εξασφαλίζονται ιδιαίτερα υψηλές αποδόσεις σε κατηγορίες οικιακής χρήσης, ισχύος από 5 kW έως 9 kW.\nΧάρη στην ενσωματωμένη διεπαφή τηλεμετρίας Webconnect που συμπεριλαμβάνεται στο βασικό εξοπλισμό του μετατροπέα, εξασφαλίζεται εύκολος και οικονομικός έλεγχος για οικιακές φωτοβολταϊκές εγκαταστάσεις.\nΟ νέος μετατροπέας εξακολουθεί να διαθέτει όλα τα πλεονεκτήματα της οικογένειας μετατροπέων Sunny Tripower: την τριφασική λειτουργία, το σύστημα Optiflex για μέγιστη ευελιξία καθώς και το σύστημα OptiTrac Global Peak για τη διαχείριση των σκιάσεων.\ntags: SMA SMA Solar Technology AG Sunny Tripower\nπροηγούμενο 900 kWp ηλιακής ενέργειας στη Βέροια


Στον Αγ.Γεώργιο στο Παραλίμνι τα λείψανα της Αγίας Ειρήνης ~ SotiraNews\nΣτον Αγ.Γεώργιο στο Παραλίμνι τα λείψανα της Αγίας Ειρήνης\nΜε αφορμή την ονομαστική εορτή της Αγίας Ειρήνης, η οποία εορτάζεται την Παρασκευή 5 Μαΐου, τα λέιψανα της Αγίας Ειρήνης θα μεταφερθούν στην εκκλησία Αγίου Γεωργίου στο Παραλίμνι, όπου και θα παραμείνουν μέχρι και τις 10 Μαΐου για προσκύνημα.\nΣτον Άγιο Γεώργιο Παραλιμνίου θα μεταφερθεί από σήμερα το απόγευμα και η καρά του Αγίου Επιφανίου, προστάτη της Μητροπόλεως Κωνσταντίας και Αμμοχώστου, τον οποίο γιορτάζουμε στις 12 Μαΐου.\nΗ επίσημη υποδοχή της κάρας, αλλά και των λειψάνων, θα γίνει το απόγευμα τις Πέμπτης στις 18.30 στον ναό Αγίου Γεωργίου στο Παραλίμνι, από τον Μητροπολίτη Κωνσταντίας και Αμμοχώστου, Βασίλειο, στη συνοδεία της Φιλαρμονικής της Αστυνομίας.\nΘα ακολουθήσει εσπερινός αλλά και λιτανεία, ενώ από αύριο Παρασκευή μέχρι και τις 10 Μαΐου, το κοινό θα μπορεί να επισκεφθεί τον ναό Αγίου Γεωργίου για προσκύνημα, μεταξύ των ωρών 07.00-20.00.\nΟ Αστυνομικός Διευθυντής Αμμοχώστου και τα μέλη της Διεύθυνσης, διοργανώνουν την Πέμπτη 4 Μαΐου, 2017 και ώρα 1830, στον Μητροπολιτικό Ναό Αγίου Γεωργίου στο Παραλίμνι, τη\nΣτον πανηγυρικό εσπερινό θα χοροστατήσει ο Πανιερώτατος Μητροπολίτης Κωνσταντίας-Αμμοχώστου κ.κ. Βασίλειος.\n18:25: Υποδοχή τίμιας κάρας της Αγίας Ειρήνης με την συνοδεία της Φιλαρμονικής της Αστυνομίας\n18:30:Τέλεση Εσπερινού και Μνημοσύνου Πεσόντων και Αποβιωσάντων Αστυνομικών.\n19:30: Λιτανεία της εικόνας και των Ιερών Λειψάνων της Αγίας Ειρήνης, με την συνοδεία της Φιλαρμονικής της Αστυνομίας, στους κεντρικούς δρόμους του Παραλιμνίου.\n20:15: Μικρή Δεξίωση για τα μέλη και τους παρευρισκόμενους στην Πλατεία Μητροπόλεως στο Παραλίμνι.\n08:00: Εκκλησιασμός μελών στον Μητροπολιτικό Ναό του Αγίου Γεωργίου/\nPosted in: Αστυνομία, Εκδηλώσεις, Παραλίμνι, Τοπικά


Πάτρα: Κατέληξε η γυναίκα που έπεσε στη θάλασσα σήμερα το πρωί από προβλήτα των φεριμπότ στο Ρίο - Ηλεία Οικονομία\nΠάτρα: Κατέληξε η γυναίκα που έπεσε στη θάλασσα σήμερα το πρωί από προβλήτα των φεριμπότ στο Ρίο\nΣύμφωνα με το thebest.gr κατέληξε τελικά η ηλικιωμένη γυναίκα, η οποία περίπου στις 10:50 σήμερα το πρωί έπεσε στη θάλασσα από τη Δυτική προβλήτα του πορθμείου του Ρίου. Παρά τις προσπάθειες ιδιώτη γιατρού που βρέθηκε τυχαία στο σημείο την ώρα του συμβάντος αλλά και του πληρώματος του ασθενοφόρου του ΕΚΑΒ που έφθασε άμεσα στο σημείο, η γυναίκα δεν κατάφερε να κρατηθεί στη ζωή.\nΩς αιτία του θανάτου της αναφέρεται ο πνιγμός. Τα στοιχεία της ηλικιωμένης, που μεταφέρθηκε στο νοσοκομείο του Ρίου, δεν έχουν εξακριβωθεί ακόμα.\nΑρχική ενημέρωση: Σε πολύ σοβαρή κατάσταση είναι η ηλικιωμένη γυναίκα η οποία πριν από λίγο έπεσε στη θάλασσα από την προβλήτα των φέριμποτ στο Ρίο της Πάτρας. Στην περιοχή έσπευσε αμέσως ασθενοφόρο του ΕΚΑΒ οι διασώστε του οποίου προσπάθησαν να δώσουν στην άτυχη γυναίκα τις πρώτες βοήθειες και την μετέφεραν στο Νοσοκομείο.\nΟι πρώτες πληροφορίες αναφέρουν ότι η γυναίκα βρισκόταν σε κώμα. Οι συνθήκες κάτω από τις οποίες συνέβη το ατύχημα παραμένουν άγνωστες.


22/04/2019, 16:12 4\nΚάθε φορά που ετοίμαζε μία παράσταση για την Οκτάνα του, ακουγόταν στην άλλη άκρη της τηλεφωνικής γραμμής σαν μικρό παιδί που έβαλε το νικητήριο γκολ στον αγώνα σχολικού πρωταθλήματος. Και οι στενοί φίλοι του έμπαιναν στο αεροπλάνο και ταξίδευαν ως το ΚΘΒΕ, την πρώτη «μεγάλη έδρα» του, προκειμένου να αντικρίσουν ή μάλλον να βιώσουν μία ακόμη ανατρεπτική απόπειρα του δαιμόνια ταλαντούχου χορογράφου που ποτέ δεν κάθεται ήσυχος. Και από τις θέσεις της πλατείας ένιωθες τη δύναμη της έμπνευσης μπολιασμένη με τόλμη και φαντασία να σε διαπερνά. Γιατί τίποτα από όσα έκανε δεν έμοιαζε συμβατικό. Τίποτα δεν συναντούσε το αναμενόμενο παρά μόνο σε ό,τι αφορούσε το προσδοκώμενο της ανατροπής και της αχαλίνωτης φαντασίας ενός δημιουργού που δεν ήθελε και δεν μπορούσε να μείνει ήσυχος.\nΑπό πολύ μικρή ηλικία άλλωστε ο Κωνσταντίνος Ρήγος δεν περπατούσε, παρά μόνο χόρευε. Στον δρόμο, στο σχολείο, στις βόλτες. Εχοντας πλήρως αντιληφθεί το σώμα του και έχοντας συμφιλιωθεί με αυτό, χάραξε ρότα σχεδόν συναισθηματικά από παιδί. Ηθελε να ασχοληθεί με τον χορό. Και όπως ορίζει ένας άγραφος νόμος της επιτυχίας, ευτύχησε να μεγαλώσει σε ένα περιβάλλον γεμάτο αγάπη και εμπιστοσύνη, εφαλτήριο για την ανάδειξη του ταλέντου του. Η απώλεια του πατέρα του, ο οποίος «έφυγε» πολύ νέος από καρκίνο, όσο κι αν χάραξε πολύ νωρίς την ψυχοσύνθεσή του, δεν δραματοποιήθηκε και δεν έγινε βαρίδι στα μετέπειτα βήματά του. Η μητέρα του ξαναπαντρεύτηκε, αλλά εκείνος παρέμεινε προστατευμένος και ασφαλής στο πλάι της και στο πλάι των αδελφών του.\nΠολύ σύντομα θα φοιτήσει σε σχολή χορού και θα συνειδητοποιήσει εγκαίρως ότι η ματιά του είναι περισσότερο σκηνοθετική. Δηλαδή είναι η ματιά που θα ήθελε ιδανικά να χορογραφεί, να στήνει παραστάσεις, να οδηγεί το σώμα των χορευτών μέσα από τη δική του φαντασία.\nΟπως μου έχει εξομολογηθεί παλιότερα, αυτό που τον καθόρισε και συνεχίζει μέχρι και σήμερα να συνιστά βασικό στοιχείο της έμπνευσής του είναι η ελευθερία. «Νομίζω ότι είμαι ένας κανονικός άνθρωπος με κανονικές συνήθειες. Δεν νομίζω ότι ξεπερνώ κάποια πράγματα, απλά αντιλαμβάνομαι λίγο διαφορετικά την πραγματικότητα και τη μεταφέρω σε αυτό που κάνω. Μόνο αυτό θα μπορούσα να κάνω. Εγώ είμαι πολύ ανοιχτός, μου αρέσει να μπαίνουν στον κόσμο μου άνθρωποι και αυτό να δημιουργεί κάτι. Δεν χάνω τον χαρακτήρα μου. Με θεωρώ κανονικό άνθρωπο».\nΓι’ αυτό και στην τέχνη όπως και στη ζωή ο Ρήγος πάντα ακροβατούσε με ενθουσιασμό ανάμεσα στα «θέλω» του. Από την αίθουσα διδασκαλίας με τη Ζουζού Νικολούδη στην πίστα με την Πάολα και από τις πρόβες της Οκτάνας στα γυρίσματα των ριάλιτι. Στο ενδιάμεσο, κλάμπινγκ, ακροάσεις, συσκέψεις, σχέδια.\nΕίτε με Στραβίνσκι, είτε σε πρόβες με την Πάολα, ο Κωνσταντίνος Ρήγος είναι ο ίδιος: αληθινός, δημιουργικός και πάντα αιρετικός και ρηξικέλευθος\nΜε Πάολα και Παντελίδη\nΣτην ερώτηση, πώς μπορεί να σκηνοθετεί 7 με 10 Σαίξπηρ και 12 με 3 Πάολα, μου απάντησε πριν από λίγα χρόνια: «Με τον πολύ απλό τρόπο: διαφορετικά. Τον τραγουδιστή τον σκηνοθετείς με βάση την προσωπικότητά του, αυτό που είναι και αυτό που κάνει. Το ένα βασίζεται σε μία προσωπικότητα και το άλλο σε ένα έργο και πολλές προσωπικότητες. Είναι όλο διαφορετικό. Δεν ξέρω τι εννοούν με το σκυλάδικο... Καλώς ή κακώς στην Ελλάδα η μουσική λειτουργεί μέσα από το live. Δεν είναι όπως η Μαντόνα που κάνει εκατό συναυλίες τον χρόνο. Στην Ελλάδα όλοι, από τους έντεχνους ως τους σκυλάδες, τραγουδούν σε μία σκηνή. Σε αυτή επικοινωνούν με τον κόσμο. Οπως θέλει το λέει ο καθένας: έντεχνο, μπουζούκια, μουσική σκηνή, σκυλάδικο. Δικό του πρόβλημα. Εγώ συνεργάζομαι με ανθρώπους που έχουν καλή φωνή και ισχυρή προσωπικότητα. Επίσης μεταφέρουν κάτι στον κόσμο που θέλει να τους ακούσει».\nΟ Κωνσταντίνος Ρήγος είναι ο άνθρωπος που βρέθηκε με τον Παντελή Παντελίδη λίγες ώρες πριν από το τραγικό δυστύχημα του τραγουδιστή. Εκαναν πρόβα, ήταν στη σκηνή μαζί, είχαν μια ζεστή φιλική σχέση. Οταν πληροφορήθηκε το δυστύχημα έσπευσε στο νοσοκομείο. Στο τηλέφωνο μου μίλησε με λυγμούς χρησιμοποιώντας ελάχιστες λέξεις: «Δεν μπορώ να το πιστέψω, δεν μπορεί να είναι ο Παντελής, ίσως είναι λάθος, δεν μπορεί»...\nΟ Ρήγος έχει μάθει να κλείνει τις πληγές του και να προχωρά παρακάτω. Προσπάθησε να διαχειριστεί με τον δικό του τρόπο μία ακόμη απώλεια στη ζωή του, αυτή του Παντελή που ήταν ένας άνθρωπος που αγάπησε βαθιά.\nΘα δουλέψει και με τον Γιώργο Μαζωνάκη με τον οποίο θα πάει κι ένα βήμα παρακάτω. Θα του αναθέσει τον ρόλο του αφηγητή στο μιούζικαλ «Rocky Horror Show» που θα ανεβάσει το 2014. Ο ίδιος θα πει επανειλημμένα σε συνεντεύξεις πως ουδέποτε ένιωσε την ανάγκη να απολογηθεί, να εξηγήσει τους λόγους που αποφασίζει να κάνει κάτι κόντρα στο κατεστημένο, γιατί πολύ απλά δεν ένιωσε την ανάγκη να φωνάξει προκειμένου να διαφοροποιηθεί. Πολύ απλά εμπιστεύεται το ένστικτό του και ακολουθεί τις επιθυμίες του δίχως διαχωρισμούς. Το μόνο που χρειάζεται είναι να έχει απέναντί του μία ισχυρή προσωπικότητα, ανοιχτή σε πειραματισμούς και δεκτική σε αλλαγές.\nΘα μπει και σε ριάλιτι, θα κριτικάρει και χορευτές στο «So you think you can dance», το οποίο θα αντιμετωπίσει με τη δέουσα σοβαρότητα, καθώς θα συνεργαστεί και με χορευτές που θα συναντήσει εκεί.\n«Λίμνη των κύκνων», το πρώτο του έργο στη Λυρική, το οποίο θριάμβευσε και έσπασε τα ταμεία\nΣτο επίκεντρο των μεγάλων φεστιβάλ\nΕκτός από την Οκτάνα που ίδρυσε το 1990, ο Κωνσταντίνος Ρήγος αναλαμβάνει διευθυντής του χοροθεάτρου του ΚΘΒΕ την περίοδο 2001-05 με τον Διαγόρα Χρονόπουλο, τότε διευθυντή του θεάτρου να στηρίζει κάθε προσπάθειά του. Ο Κωνσταντίνος θα ανθήσει. Δυστυχώς η διάδοχη κατάσταση δεν θα είναι τόσο εύκολη, η σχέση του με τον επόμενο διευθυντή, τον Νικήτα Τσακίρογλου, δεν θα είναι ρόδινη, δεν θα ταιριάξουν τα χνώτα τους και θα χωρίσουν οι δρόμοι του με τη Θεσσαλονίκη. Δεν πτοείται. Στα χρόνια που ακολουθούν θα δουλέψει ως χορογράφος για όλες τις μεγάλες παραστάσεις των σημαντικών θεάτρων της Ελλάδας, θα σκηνοθετήσει έργα από το ελληνικό και παγκόσμιο ρεπερτόριο, παιδικές παραστάσεις, σόου, συναυλίες και βιντεοκλίπ. Ο Ρήγος θα συνεργαστεί με την αφρόκρεμα των σκηνοθετών οι οποίοι τον εμπιστεύονται. Μεταξύ άλλων, με τους Γιάννη Χουβαρδά, Μιχαήλ Μαρμαρινό, Αντρέι Σερμπάν, Γιώργο Λαζάνη, Μίμη Κουγιουμτζή, Τάσο Μπαντή, Σταμάτη Φασουλή, Θωμά Μοσχόπουλο, Μενέλαο Καραμαγγιώλη κ.ά.\nΜε το μηχανάκι του παραμένει απλός και συνεχίζει να λατρεύει το κέντρο της Αθήνας, να ταξιδεύει, να βγαίνει και να διασκεδάζει ακόμη και στα πιο απίθανα μέρη. Ερωτεύεται και το ζει ως τα άκρα. Αν και μικρότερος επέλεγε τους μεγαλύτερους με στόχο να μαθαίνει και να συλλέγει εμπειρίες, όσο περνούσε ο χρόνος επεδίωκε τη συναναστροφή με νεότερους για να αντλεί ζωντάνια. Δεν θα έλεγε όχι σε σύμφωνο συμβίωσης, θα ήθελε να έχει γνωρίσει τη Μέριλιν Μονρόε και ιδανικά θα προτιμούσε να τον θυμούνται ως έναν άνθρωπο που δεν ήθελε να είναι ήσυχος.\nΗ ώρα της Λυρικής\nΤον Ιανουάριο του 2018, ο καλλιτεχνικός διευθυντής της Εθνικής Λυρικής Σκηνής Γιώργος Κουμεντάκης θα τον καλέσει προκειμένου να του προτείνει να αναλάβει το μπαλέτο της ΕΛΣ. Μία νέα εποχή αρχίζει. Ο Ρήγος διακριτικά θα μπει μέσα και θα δουλέψει ασταμάτητα. Θα σχεδιάσει, θα ερευνήσει, θα αναζητήσει, θα γνωρίσει όλους τους χορευτές. Θα υπερασπιστεί την αλλαγή του νόμου έτσι ώστε να μη συνταξιοδοτούνται οι χορευτές στα 67, αλλά πολύ νωρίτερα και θα προσπαθήσει να ανανεώσει το «αίμα» του μπαλέτου. Πρώτο του έργο η «Λίμνη των Κύκνων», η οποία θα θριαμβεύσει, θα σπάσει τα ταμεία και θα δώσει έξτρα παραστάσεις, όλες sold out. Ο κόσμος θα σπεύσει να δει την παράσταση η οποία είναι talk of the town, με τη Λυρική να υποδέχεται πολύ και νέο κόσμο. Αυτή την περίοδο παρουσιάζεται το τρίπτυχο «Από τη Ρωσία με αγάπη» με τρεις δημιουργίες πάνω στον Στραβίνσκι, βασισμένες στα τρία έργα του, την «Ιεροτελεστία της άνοιξης», το «Τραγούδι του αηδονιού» και τους «Γάμους». Ο Ρήγος επιμελείται το τρίτο. Για μία ακόμη φορά η πλατεία της Λυρικής Σκηνής γεμίζει. Ο ίδιος αποφεύγει να μιλά πολύ, δεν θέλει να αναλύει και προτιμά να δουλεύει και να ζει με τον τρόπο που έχει επιλέξει.\nΟσοι γνωρίζουν τον Κωνσταντίνο καλά, μία εικόνα έχουν στο μυαλό τους. Μία κινούμενη φυσικά εικόνα με έναν όμορφο και χαμογελαστό γενειοφόρο, που φορά μαύρα, πολύ όμορφα παπούτσια, μιλά πολύ γρήγορα και ενδιαμέσως γελά, είναι αληθινός και διόλου επηρμένος και μέσα σε δέκα λεπτά μπορεί να εξαφανιστεί, να ανέβει πάνω στη μηχανή του, να πάει στο κέντρο της Αθήνας και να χαζεύει τους περαστικούς και τις γωνίες της πόλης προκειμένου να αιχμαλωτίσει όλα όσα αργότερα θα του χρειαστούν.\nίδιο συνάφη είναι όλα παιδιά μη τρελένεστε, τον ίδιο πήρε και στη πάολα, τον ίδιο και στη λυρική\nΌποιος τον κατακρίνει για τις επαγγελματικές του επιλογές να αναλάβει πρώτα και τα έξοδα διαβιωσης του.\nαυτή είναι απόλυτα σωστή παρατήρηση.\nτι όμορφος και τι ροκ σταρ μωρέ? σαν αδύνατος κουασιμόδος γελαδάρης είναι...........έλεος\n......αλλά σε αυτό που κάνει είναι πολύ καλός....άκου ροκ σταρ!\n20/10/2019, 17:46 5\n20/10/2019, 15:13 23\n20/10/2019, 14:52 11\n20/10/2019, 13:55 1


Ντετέκτιβ Βέροια | Γραφείο Ιδιωτικών Ερευνών Κοσσυβάκης\nΝτετέκτιβ Βέροια | Γραφείο Ιδιωτικών Ερευνών\nΗ Βέροια είναι πρωτεύουσα του νομού Ημαθίας και πόλη της Κεντρικής Μακεδονίας. Η πόλη βρίσκεται τοποθετημένη στους πρόποδες του Βερμίου. Οι παλιές συνοικίες με τα αρχοντικά της σε συνδυασμό με το φυσικό τοπίο προσδίδουν στη Βέροια ξεχωριστή ομορφιά. Τα αρχοντικά της είναι ένα δημοφιλές αξιοθέατο καθώς έχουν αναφορές από διαφορετικά αρχιτεκτονικά είδη που όμως συνυπάρχουν αρμονικά. Λόγω τοποθεσίας η Βέροια είναι ένας προορισμός ιδανικός για τους λάτρεις της φύσης καθώς προσφέρεται για μια πληθώρα δραστηριοτήτων κοντά στη φύση. Ιδιαίτερα διαδεδομένος επίσης για τη Βέροια είναι και ο θρησκευτικός τουρισμός αλλά και ο αρχαιολογικός τουρισμός.\nΕιδικότερα όσο αναφορά το τελευταίο, λίγο έξω από τη Βέροια και συγκεκριμένα στην πόλη της Βεργίνας, έχουν γίνει πολύ σημαντικές αρχαιολογικές ανακαλύψεις με πολλά αξιοθέατα και μνημεία αρχαιολογικού ενδιαφέροντος να προσελκύουν πλήθος επισκεπτών κάθε χρόνο. Πέρα από το τουριστικό ενδιαφέρον που παρουσιάζει η πόλη, είναι γνωστή και για τις γευστικές τις προτάσεις. Οι βασικές δραστηριότητες της Βέροιας είναι η γεωργία αλλά και η παραγωγή τοπικών προϊόντων τα οποία εξάγονται και σε χώρες του εξωτερικού.\nΠέρα από το όμορφο σκηνικό που παρουσιάζει η πόλη, όπως συνήθως συμβαίνει με την πλειοψηφία των πόλεων στην επαρχεία έτσι και στη Βέροια η εγκληματικότητα είναι ιδιαίτερα αναπτυγμένη, με μια πληθώρα σοβαρών περιστατικών να έχουν συμβεί κατά καιρούς στην πόλη. Πιο συγκεκριμένα, μεταξύ των συμβάντων που έχουν συμβεί στη Βέροια ανήκουν υποθέσεις ανθρωποκτονιών, μαστροπείας, κλοπών, ληστειών, ναρκωτικών, παράνομης οπλοκατοχής και πολλές άλλες. Όλη αυτή η κατάσταση αναστατώνει τους κατοίκους της πόλης καθώς δημιουργεί ένα περιβάλλον αβεβαιότητας και φόβου για αυτούς αλλά και για όσους αποφασίζουν να επισκεφτούν την πόλη.\nΕπίλυση Υποθέσεων στη Βέροια\nΤο γραφείο ιδιωτικών ερευνών Κοσσυβάκης με πάνω από 48 χρόνια εμπειρίας στο χώρο των ιδιωτικών ερευνών προσφέρει τις υπηρεσίες του και στην πόλη της Βέροιας, βοηθώντας στην αντιμετώπιση και βελτίωση της κατάστασης. Το γραφείο εξειδικεύεται σε ένα πλήθος υποθέσεων, μεριμνώντας για την επίλυση της κάθε υπόθεσης, όσο απαιτητική ή δύσκολη και αν είναι αυτή!


Διαιτολόγος Πολίχνη Ελένη Ταλαμπούκα « Weebo.gr\nΗ Ταλαμπούκα Ελένη είναι διαιτολόγος – διατροφολόγος και διατηρεί το γραφείο της στην Θεσσαλονίκη. Από το 2010 δραστηριοποιείται στον δικό της χώρο και εξειδικεύεται σε ενήλικες αλλά και παιδιά δίνοντας τις απαραίτητες συμβουλές διατροφής: σε γυναίκες που βρίσκονται σε εγκυμοσύνη αλλά και στη γαλουχία, σε αθλητές προσφέροντας διατροφικές λύσεις για την καλύτερη απόδοση του αθλητή και όχι μόνο.\nΗ διαιτολόγος, είναι απόφοιτος του Α.Τ.Ε.Ι. Θεσσαλονίκης, Τμήμα Διατροφής και Διαιτολογίας. Έχει λάβει την εξειδίκευση του Επιστημονικού Συνεργάτη στον Διαβήτη στο Νοσοκομείο Παπαγεωργίου, όπου εργάστηκε για έναν χρόνο. Παράλληλα με τις σπουδές της, η κα. Ταλαμπούκα Ελένη έχει παρακολουθήσει μια μεγάλη πληθώρα σεμιναρίων που αφορούν τον κλάδο της διαιτολογίας και διατροφολογίας.\nΜπορείτε να κλείσετε ένα ραντεβού για κατ’ ιδίαν επίσκεψη στο γραφείο της διαιτολόγου οποιαδήποτε στιγμή θελήσετε. Καθ’ όλη την διάρκεια της συνεδρίας, η οποία μπορεί να διαρκέσει από 45 λεπτά έως και 1 ώρα, σχεδιάζεται ένα εξατομικευμένο και ισορροπημένο πρόγραμμα μόνο για εσάς, βάσει των δικών σας διατροφικών συνηθειών αλλά και προτιμήσεων. Μπορείτε να βελτιώσετε την σωματική και φυσική σας κατάσταση και να πιάσετε όλους τους στόχους που έχετε θέσει για το σώμα και την εικόνα σας, γρήγορα και αποτελεσματικά.


Ελληνόψυχος: O μυστηριώδης ρόλος του ...ταλαντούχου κ. Λούλη\nΣχόλιο ΕΨ: Λίγα λόγια για αυτούς που "συμβουλεύoυν" τους "Άρχοντες" αυτού του τόπου...\nΑπό το ΕΘΝΟΣ «E» 5/9/2009\nEργα και ημέρες του πρωθυπουργικού μυστικο-συμβούλου και το άγνωστο παρελθόν του\nΚαταιγίδα κατά του... πολυτάλαντου Γιάννη Λούλη, του μυστικοσυμβούλου του απερχόμενου πρωθυπουργού Κώστα Καραμανλή, που φέρεται και ως ένας από τους εμπνευστές του σχεδίου... πρόωρης απόδρασης μέσω κάλπης, έχει ήδη ξεσπάσει στις τάξεις της ΝΔ.\nΑν και είναι αλήθεια ότι ο κ. Λούλης επανειλημμένα δηλώνει πως δεν είναι κομματικό στέλεχος και απλώς προσφέρει τις επαγγελματικές του υπηρεσίες στον Κ. Καραμανλή από τα χρόνια της αξιωματικής αντιπολίτευσης μέχρι και σήμερα, οι εξοργισμένοι «Καραμανλικοί» έχουν βάλει στο στόχαστρο τη στενή σχέση πρωθυπουργού-συμβούλου αμφισβητώντας ευθέως τη... χρησιμότητα της παρουσίας του επικοινωνιολόγου.\nΟρισμένοι μάλιστα φτάνουν να αποδώσουν στον κ. Λούλη «περίεργο» ρόλο που αργά ή γρήγορα θα αποκαλυφθεί και φέρνουν ως παράδειγμα την παλαιότερη δράση του. Οταν δηλαδή «συμβούλευε», πάλι σε επαγγελματική βάση, τον Μιλτιάδη Εβερτ, αλλά δεν δίσταζε παρασκηνιακά να... «καρφώνει» τον τότε αρχηγό της ΝΔ, όπως και ορισμένους κορυφαίους του στενού καραμανλικού πυρήνα, με προεξάρχοντα τον Μιχάλη Λιάπη!\nΟιεπικριτές του κ. Λούλη που σχεδιάζουν να βγουν δημόσια την επομένη των εκλογών με βαρύ «κατηγορητήριο», επιδίδονται και σε έρευνα για τη συλλογή στοιχείων σχετικά με το παρελθόν του. Υπενθυμίζουν ότι στο δεύτερο μισό της δεκαετίας του ‘80 είχε εργαστεί ως έμμισθος σύμβουλος στο πολιτικό τμήμα της αμερικανικής πρεσβείας της Αθήνας. Ηταν ακόμη η περίοδος που οι Αμερικανοί είχαν αρχίσει να «συμφιλιώνονται» με το φαινόμενο Ανδρέας Παπανδρέου, τον οποίο θεωρούσαν ακλόνητο στην εξουσία.\nΟργή Μητσοτάκη. Για τον λόγο αυτό τα αμερικανικά υπηρεσιακά τηλεγραφήματα της εποχής αναφέρονταν με λιγότερο... ενθουσιώδεις διατυπώσεις για τον Κωνσταντίνο Καραμανλή, ενώ οι εισηγήσεις της πρεσβείας προς τα κεντρικά του Στέιτ Ντιπάρτμεντ προσανατόλιζαν την Ουάσιγκτον σε «πάγωμα» των επαφών με τον τότε αρχηγό της αξιωματικής αντιπολίτευσης, χαρακτηρίζοντάς τον «αναλώσιμο».\nΗ οργή του Κ. Μητσοτάκη ήταν τόσο μεγάλη που, με τη σειρά του, δεν ήθελε να βλέπει μπροστά του τον τότε πρέσβη Ρόμπερτ Κίλι και στη Ρηγίλλης χαρακτήριζαν ως «κόκκινη πρέσβειρα» τη σύζυγό του.\nΜε την άνοδο του Μητσοτάκη στην εξουσία, το 1990, λύθηκε η σχέση εργασίας της αμερικανικής πρεσβείας με τον κ. Λούλη, ο οποίος αμέσως προσδέθηκε στο άρμα ενός εκ των επίδοξων «δελφίνων», και συγκεκριμένα του Μιλτιάδη Εβερτ, προσφέροντας υπηρεσίες ανάλογες με τις σημερινές προς τον Κ. Καραμανλή (στο στρατόπεδο του οποίου μεταπήδησε το 1997).\nΩστόσο, την ίδια περίοδο, για βιοποριστικούς προφανώς λόγους, ο κ. Λούλης διατηρούσε και άλλες παράλληλες επαγγελματικές δραστηριότητες. Εμφανώς με τον «Σκάι» και... αφανώς (ανωνύμως και εν κρυπτώ δηλαδή...) με το συνδρομητικό δελτίο ενημέρωσης «Εμπιστευτικό Γράμμα» που ασκούσε και αντιπολίτευση... εκ των έσω στον Μιλτιάδη Εβερτ.\nΩςπληροφοριοδότης και ανώνυμος «αναλυτής» ο κ. Λούλης, ξεχνούσε βεβαίως την αφοσίωσή του στον Μ. Εβερτ και κάρφωνε τον εργοδότη του και αρχηγό της αξιωματικής αντιπολίτευσης, όπως και μία από τις «ψυχές» του Καραμανλισμού, τον πρώην υπουργό και εξάδελφο του σημερινού πρωθυπουργού, Μιχάλη Λιάπη! Καθώς μάλιστα το «Εμπιστευτικό Γράμμα» είχε τότε στη λίστα των συνδρομητών του επιφανείς Ελληνες επιχειρηματίες και όλες τις ξένες πρεσβείες, ο κ. Λούλης φρόντιζε, πάντοτε ανωνύμως και εν κρυπτώ, να διαφημίζει τον δικό του ρόλο και να κατηγορεί τους εργοδότες του στη ΝΔ!\nΗ...διευκρίνιση. Ενα χαρακτηριστικό παράδειγμα της δραστηριότητας του κ. Λούλη καταγράφεται στις αρχές Ιουλίου του 1995, όταν η ΝΔ σπαρασσόταν από την κόντρα μεταξύ βασιλικών και αντι-βασιλικών λόγω της παρουσίας βουλευτών της στον γάμο του Παύλου με τη Μαρί-Σαντάλ.\nΟ κ. Λούλης δεν χάνει την ευκαιρία και γράφει πως «η δημόσια διευκρίνιση του κ. Εβερτ πως οι γάμοι του υιού του τ. βασιλιά είναι ένα κοινωνικό γεγονός ξέφευγε από τη στρατηγική που είχε αποφασισθεί με τους επιτελείς του» (δηλαδή με τον ίδιο τον κ. Λούλη!) και «πιστεύεται πως η διευκρίνιση αυτή του κ. Εβερτ ίσως να ενθάρρυνε τις δηλώσεις των βουλευτών της Νέας Δημοκρατίας που διόγκωσαν το όλο ζήτημα» (δηλαδή αυτών που στήριξαν τον τ. βασιλιά!). Και συνεχίζει: «Αστοχες, άκαιρες και επιπόλαιες θεωρούνται και οι δηλώσεις του κ. Λιάπη που, επίσης, διόγκωσε το ζήτημα από αντι-μοναρχική σκοπιά».\nΣτη συνέχεια δε του κειμένου, ο κ. Λούλης αναφέρεται σε, εκ των υστέρων, «στιγμές αυτοκριτικής» του κ. Εβερτ, ο οποίος αναγνώρισε την ορθότητα των εισηγήσεων των συμβούλων του (δηλαδή πάλι του ιδίου)!\nΥπάρχουν και άλλα ενδιαφέροντα... «δείγματα γραφής» του μυστικοσυμβούλου, τα οποία αποδεικνύουν ότι έπαιζε σε... περισσότερα του ενός ταμπλό! Πέραν όμως της δισυπόστατης επαγγελματικής του ιδιοσυγκρασίας, οι σημερινοί επικριτές του του καταλογίζουν και έλλειψη επάρκειας, υπενθυμίζοντας τις κατά καιρούς εσφαλμένες «προβλέψεις» του.\nΟι ίδιες πηγές εκτιμούν πως η παρουσία Λούλη στη ΝΔ τελειώνει με την επερχόμενη ήττα Καραμανλή, αφήνοντας πίσω της... στάχτες και συντρίμμια.\nPosted by Ελληνόψυχος at 2:29 μ.μ.\nLabels: Γιάννης Λούλης, Εκλογές, Νέα Δημοκρατία, ΠΑΣΟΚ, Πολιτική


Ο Πρόεδρος του ΣΦΕΑ Σπύρος Χαλβατζής για τις γερμανικές αποζημιώσεις - faretra.info\n19 Δεκεμβρίου 2019 στις 18:22\tFaretra.info\nΈχουν ειπωθεί πάρα πολλά σχετικά με το θέμα τα τελευταία χρόνια. Συγκροτήθηκαν επιτροπές και στη Βουλή και άλλες από οργανώσεις και κινήσεις. Έγιναν παρεμβάσεις και από την ΠΕΑΕΑ-ΔΣΕ, Πανελλήνια Ένωση Αγωνιστών Εθνικής Αντίστασης και Δημοκρατικού Στρατού Ελλάδας και εδώ και στο Ευρωκοινοβούλιο. Καμιά απάντηση, αλλά και καμιά στήριξη του αιτήματος από τα κόμματα που είναι στην Ευρωβουλή, εκτός από το ΚΚΕ και τον κ. Νότη Μαριά.\nΝα σημειώσουμε ότι, κάθε φορά που έρχονταν το θέμα στην Ελληνική βουλή, όλοι οι υπουργοί των εξωτερικών, έδιναν την ίδια απάντηση. Ότι, δηλαδή, το θέμα είναι ανοιχτό. Ωστόσο, αυτό που είναι το κύριο αφορά στο γεγονός, ότι, καμιά ελληνική κυβέρνηση ύστερα από τον Β' Παγκόσμιο Πόλεμο δεν πήρε συγκεκριμένα μέτρα και δεν διεκδίκησε τα Ελληνικά δίκαια και τις απαιτήσεις που υπάρχουν. Δεν διεκδίκησε αυτά που οφείλει το Γερμανικό κράτος προς την Ελλάδα. Και οφείλει το Γερμανικό κράτος πολλά και εντελώς συγκεκριμένα.\nΠρώτον, οφείλει, είναι το υποχρεωτικό, αναγκαστικό δάνειο, που πήραν οι δυνάμεις της Ναζιστικής Γερμανικής κατοχής.\nΔεύτερον. Οφείλει γιατί οι χιτλερικές ορδές λεηλάτησαν και κατέστρεψαν τις υποδομές της χώρας. Δρόμους, λιμάνια αεροδρόμια, εργοστάσια, γεφύρια κ.ά.\nΤρίτον, οφείλει γιατί με τις θηριωδίες τους δολοφόνησαν χιλιάδες Έλληνες πολίτες άντρες, γυναίκες και μωρά παιδιά. Έφτασαν στα ολοκαυτώματα πόλεων, χωριών και τόπων θυσίας.\nΚαι τελευταία, η επιχείρηση αναθεώρησης της ιστορίας, που είναι η επίσημη πολιτική της Ε.Ε, συνιστά μέγα κίνδυνο. Άλλαξαν λ.χ. την ημέρα της Νίκης, της συντριβής του φασισμού, Ναζισμού, την 9η Μαΐου 1945 και την αντικατέστησαν ως ημέρα της Ευρώπης.\nΚαθηγητές αμερικάνικων πανεπιστημίων, με Ελληνικά ονοματεπώνυμα, που έχουν μόνιμο στασίδι σε ιδιωτικά και κρατικά ΜΜΕ αρθρογραφούν και υποστηρίζουν ότι δεν φταίνε οι ναζιστές κατακτητές για τα εγκλήματά τους, αλλά φταίει η δράση των αντιστασιακών οργανώσεων, του ΕΑΜ, ΕΛΑΣ, των κομμουνιστών. Αυτή η δράση οδηγούσε τους ναζιστές στα μπλόκα, στα εγκλήματα, στις δολοφονίες ανθρώπων, στην καταστροφή των υποδομών.\nΤέταρτον, οφείλει να επιστρέψει τους αρχαιολογικούς θησαυρούς που έκλεψαν από τα Μουσεία και άλλους αρχαιολογικούς χώρους.\nΝα θυμηθούμε ότι πριν από πολλά χρόνια και συγκεκριμένα:\n-Το 1959 έγιναν κάποιες κινήσεις για τη ρύθμιση αυτών των υποχρεώσεων του Γερμανικού κράτους χωρίς ουσιαστικά αποτελέσματα.\n-Το 1961 υπήρξε άλλη μια αναφορά στο πρόβλημα, χωρίς η τότε κυβέρνηση της ΕΡΕ του Κωνστ. Καραμανλή να προχωρήσει στις διαδικασίες διεκδίκησης.\n-Το 1991 ήρθαν και πάλι στο προσκήνιο αυτές οι διεκδικήσεις, απαιτήσεις ύστερα από ερώτηση που είχε γίνει στη Βουλή από βουλευτές του ΚΚΕ.\n-Το 1993 που ήταν μια κρίσιμη χρονιά άνοιξε ξανά το θέμα και η Πολωνία, καθώς και κάποιες άλλες χώρες πήραν πρακτικά μέτρα για τις διεκδικήσεις τους και έλαβαν ένα μέρος των απαιτήσεών τους από το Γερμανικό κράτος.\nΔιαχρονικά, λοιπόν, όλες οι κυβερνήσεις, μονοκομματικές, δικομματικές, είτε τρικομματικές δεν έπραξαν τα δέοντα. Δεν διεκδίκησαν όλα αυτά που είναι ΑΠΑΙΤΗΤΑ. ΝΑΙ, από τη μεριά των Ελληνικών κυβερνήσεων δεν έγινε καμιά συγκεκριμένη προσπάθεια, για τη διεκδίκηση αυτών που οφείλει η Γερμανία. Αυτή, δυστυχώς, είναι η σκληρή πραγματικότητα.\nΑκούσαμε όλα αυτά τα χρόνια πολλές υποσχέσεις από επίσημα χείλη. Ακόμα και πολλές κορώνες ακούστηκαν. Το ΚΥΡΙΟ είναι ότι ΚΑΜΙΑ ΕΛΛΗΝΙΚΗ ΚΥΒΕΡΝΗΣΗ ΔΕΝ ΔΙΕΚΔΙΚΗΣΕ ΣΥΓΚΕΚΡΙΜΕΝΑ ΑΠΟ ΤΟ ΓΕΡΜΑΝΙΚΟ ΚΡΑΤΟΣ.\nΕδώ και 74 από τη συντριβή του Ναζισμού. Από τότε, δηλαδή, που η δράση των αντιστασιακών οργανώσεων σε όλη την Ευρώπη και του ΕΑΜ, ΕΛΑΣ, εδώ στην πατρίδα μας, με την καθοριστική συμβολή και θυσία του Κόκκινου Στρατού, καρφώθηκε στο Ράϊχσταγκ η Κόκκινη σημαία.\nΤώρα, γίνονται συναντήσεις, πραγματοποιούνται Ημερίδες, γίνονται ομιλίες, ξοδεύονται ώρες και γράφονται σελίδες επί σελίδων. Ακούστηκαν κατά καιρούς και στα πλαίσια της Ελληνικής βουλής προτάσεις. Να διεθνοποιήσουμε το πρόβλημα. Να πάμε στα κοινοβούλια των χωρών που σχετίζονται με το πρόβλημα, να μιλήσουμε με προέδρους άλλων κοινοβουλίων, να κάνουμε και άλλους κοινωνούς των απαιτήσεών μας.\nΤο πρόβλημα δεν θα το λύσουν ούτε οι Επιτροπές, ούτε γενικά και αόριστα τα κοινοβούλια. Όποιος δεν θέλει να προχωρήσει πρακτικά και συγκεκριμένα, μπορεί να συγκροτεί Επιτροπές και να συζητά.\nΤο θέμα βρίσκεται στα χέρια της κυβέρνησης. Σήμερα, στην κυβέρνηση της ΝΔ. Η κυβέρνηση πρέπει, είναι υποχρεωμένη, όπως άλλωστε, ήταν υποχρεωμένες και ΟΛΕΣ οι προηγούμενες κυβερνήσεις που δεν έκαναν ουσιαστικά τίποτα, δεν προχώρησαν πρακτικά και συγκεκριμένα. Σήμερα η κυβέρνηση να πάρει την ανάλογη πρωτοβουλία και να προχωρήσει.\nΌλα τα άλλα απλά θα συντηρούν μια συζήτηση που θα είναι ατέρμονη, χωρίς καμιά προοπτική ικανοποίησης των απαιτητών διεκδικήσεων της Ελλάδας.\nΚαι οι Ελληνικές διεκδικήσεις είναι απαιτητές. Ο ΣΦΕΑ, οι αντιδικτατορικοί αγωνιστές δεν μένουν μακρυά. Συνεχίζουν να διεκδικούν όλα όσα δικαιούται η χώρα μας από το Γερμανικό κράτος.\nΣημείωση Φαρέτρας: Το παραπάνω κείμενο αποτέλεσε την τοποθέτηση του Σπύρου Χαλβατζή, Προέδρου του Συνδέσμου Φυλακισθέντων Εξορισθέντων Αντιστασιακών (ΣΦΕΑ) 1967-74, σε εκδήλωση του Εθνικού Συμβουλίου Διεκδίκησης Οφειλών της Γερμανίας προς την Ελλάδα, που έγινε στο Πολεμικό Μουσείο της Αθήνας στις 17-12-2019.\nΕτικέτες γερμανικές αποζημιώσειςΕπιλεγμέναΣπύρος Χαλβατζής\n"Ο μάγος είναι το... εμπόδιο" γράφει ο Δημήτρης Κουτσούμπας


Ζωή και θάνατος στη σκιά της Ιστορίας - Book Press\nΒΡΙΣΚΕΣΤΕ: ΚΡΙΤΙΚΕΣ ΠΕΖΟΓΡΑΦΙΑ Ζωή και θάνατος στη σκιά της Ιστορίας\nΣαββατο, 02 Νοεμβριου 2019 00:00\nΤο μυθιστόρημα του Νικόλα Σεβαστάκη ξεκινάει αρχές του 2015 στον χειμωνιάτικο Υμηττό όταν μια περιπατήτρια, η Ρόζα, που μοιραία θα παίξει ρόλο και στην ιστορία, αντικρίζει το πτώμα ενός άντρα κρεμασμένου από το κλαδί ενός πεύκου.\nΣυνήθως τα αστυνομικά μυθιστορήματα ξεκινούν με ένα πτώμα, αρκετές φορές ο δράστης μας δίνεται εξαρχής για να απαλλαγούμε από το αίνιγμα του θύτη και να επιμείνουμε στα αίτια. Ο άνθρωπος στην σκιά δεν είναι ακριβώς ένα αστυνομικό μυθιστόρημα αλλά η απόπειρα να καταγραφεί η ιστορία ενός ανθρώπου που θέλησε να παρεμβαίνει στην κοινωνία παραμένοντας ο ίδιος στην σκιά, αδιάκριτος.\nΟ Φάνης στο επόμενο κεφάλαιο, με μια βουτιά στο παρελθόν, γίνεται ένας νέος, στις αρχές δεκαετίας του εβδομήντα, επί χούντας, κάπως άτσαλος και ορμητικός, όμως ένας χαρακτήρας στο προσκήνιο, με οικογένεια και φίλους, μέχρι να αποκτήσει την κρυφή υπόσταση και ταυτότητα του τρομοκράτη.\nΣτην περίπτωση του Φάνη Αυγερινού, του εξηντάχρονου αυτόχειρα, το αίνιγμα δεν είναι τόσον ο ίδιος όσο τα ερωτήματα που εγείρονται από τα κίνητρά του και τις πράξεις του. Το αιωρούμενο πτώμα, με τα άρβυλά του αφημένα στη γη σαν λευκή πετσέτα στο ρινγκ, αποτελούν σύμβολα μιας ηττημένης ιδεολογικής πορείας. Ο Φάνης στο επόμενο κεφάλαιο, με μια βουτιά στο παρελθόν, γίνεται ένας νέος, στις αρχές της δεκαετίας του εβδομήντα, επί χούντας, κάπως άτσαλος και ορμητικός, όμως ένας χαρακτήρας στο προσκήνιο, με οικογένεια και φίλους, μέχρι να αποκτήσει την κρυφή υπόσταση και ταυτότητα του τρομοκράτη.\nΑναζητώντας μια κοπέλα, την Κατερίνα, εκεί στην Καστέλα, θα γνωρίσει τον Άρη Πάικο, τον θείο της. Για ένα λαϊκό αγόρι, μεγαλωμένο στην καταπιεστική δικτατορία, η επαφή με ένα καλλιτεχνικό, μποέμικο περιβάλλον θα ανατρέψει τη ζωή του. Ο Άρης ή Γίρζι (από την ανατολικοευρωπαϊκή του θητεία) και η Βελγίδα φίλη του, Δάφνη Λαμέρις, ζούνε στις Βρυξέλλες, βοηθάνε τους Έλληνες εργάτες και φοιτητές, πηγαινοέρχονται στην Ελλάδα, πίνουν ακριβά κρασιά, φέρονται με άνεση λες και ξέρουν ή ετοιμάζονται για κάτι παραπάνω, πέρα από τους άλλους. Για τον Φάνη αυτή η γνωριμία είναι μια απόδραση αλλά και μια ένταξη. Ένα είδος οικογενειακού απογαλακτισμού αλλά και εναγκαλισμού σε ένα κλειστό, καθοδηγητικό περιβάλλον. Ο Άρης και ο φίλος του, ο Στέφανος, με το βαθουλωτό σημάδι στο κεφάλι, θα βρουν στον νεαρό Φάνη τον κατάλληλο συνεχιστή των πολιτικών τους αναστοχασμών που ξεκινάνε από την εποχή του Εμφυλίου, συνεχίστηκαν σε χώρες του ανατολικού μπλοκ για να επιστρέψουν μέσω της Ευρώπης στη στρατοκρατούμενη Ελλάδα. Στόχος τους η ανατροπή του καθεστώτος και μάλιστα με κάθε μέσον. Οι εχθροί της δημοκρατίας δεν έχουν κανένα άλλοθι.\nΌσο σχηματίζεται ή μάλλον μετασχηματίζεται το πορτρέτο του Φάνη, στηριζόμαστε σε αφηγήσεις των φίλων και των συγγενών του. Βασικός αφηγητής και μάρτυρας –ειδικά στο πρώτο μέρος– ο Κώστας Μάντακας, φίλος του Φάνη αλλά όχι συνοδοιπόρος. Το βράδυ του Πολυτεχνείου πέφτει στο κρεβάτι με πυρετό, θα είναι «απών» εκεί που ο Φάνης και πολλοί άλλοι διακινδύνευσαν το παρόν τους. Η απουσία του, προφασισμένη ή μη, ψυχοσωματική ή τυχαία, θα τον εντάξει σε ένα κοινωνικό σύστημα που, μετά τη χούντα, θα αποτελέσει την κυρίαρχη πλειοψηφία των απόντων. Ρίσκο να έχεις μάρτυρα των γεγονότων έναν χαρακτήρα σαν τον Μάντακα, που έστριβε πάντα τη σωστή στιγμή. Έναν «αναξιόπιστο» αφηγητή.\nΟ Κώστας Μάντακας είναι η άλλη πλευρά των Φάνηδων. Θα κάνει τη θητεία του και μετά θα αποσυρθεί στο καφενείο της καθημερινότητας, οδηγός ενός ταξί, ενώ ο Φάνης ή Μαύρος ή... θα χαθεί στις Βρυξέλλες, για να γλιτώσει τη θητεία του και τις συνέπειες των πράξεών του. Εκεί, στις Βρυξέλλες, κέντρο πάντα της Ευρώπης, η Δάφνη έγραφε ένα βιβλίο για τη βαρβαρότητα του Βελγίου στο Κονγκό, φέρνοντας στον νου την Καρδιά του Σκότους του Τζόζεφ Κόνραντ και τη σκηνή των Βρυξελλών στο φινάλε του μυθιστορήματος, ενώ παράλληλα ανακαλούνται και οι άλλοι τρομοκράτες/επαναστάτες ήρωες του Κόνραντ στον Μυστικό πράκτορα ή Με τα μάτια ενός δυτικού.\nΕκεί λοιπόν, στις Βρυξέλλες, θα ολοκληρώσει την ένταξή του ο Φάνης στην ομάδα του Άρη. Ένας τόπος οριακός για τις τύχες των ανθρώπων που κατοικούν στην αποκαλούμενη Ευρωπαϊκή Ένωση. Πάντως η οποιαδήποτε πληροφορία για τον Φάνη –ειδικά στο πρώτο μέρος– έρχεται έμμεσα από τη φίλη του, την Ξανθούλα ή από κάποιον ξάδελφό του ή από τη μάνα του, ξεχωριστή φιγούρα. Όλοι τους ξέρουν τόσα όσα ακούμε κι εμείς. Πόσα όμως ακριβώς;\n«Όλα σιγόβραζαν τότε, ήμασταν σε αναμονή και πολλοί δεν ήξεραν ακριβώς τι να περιμένουν».\nΟ Φάνης, επιστρέφοντας στην Ελλάδα, διορίζεται στη διοίκηση του Πανεπιστημίου μετά το 1979, ένας απλός υπάλληλος που προσπαθεί να μη δίνει στόχο. Όμως οι εσωτερικές αναφορές και συζητήσεις για το άτομό του, στον σκοτεινό πυρήνα των καθοδηγητών, είναι ανησυχητικές αφού μιλούν για ένα απρόβλεπτο άτομο με βεβαρημένο εγκληματικό παρελθόν, που εκτός από την δολοφονία του δικηγόρου συνεχίστηκε και με ληστείες.\nΒασικό πρόσωπο της ιστορίας και η Κατερίνα, όχι μόνον γιατί ήταν η ενδιάμεση στον κύκλο του θείου της, αλλά και επειδή εκπροσωπεί κι αυτή μια γενιά που αμφιταλαντεύεται ανάμεσα στο συναίσθημα, τον παρορμητισμό και την αμφισβήτηση. Στη Γάνδη, με τον Φάνη, να έχει αγριέψει και να έχει γίνει καχύποπτος, εκείνη έλεγε: «Όλα σιγόβραζαν τότε, ήμασταν σε αναμονή και πολλοί δεν ήξεραν ακριβώς τι να περιμένουν». Χώρισαν το '74, μια φλαμανδική νύχτα, όταν εκείνη σε μια σκηνή αυτοεπίγνωσης, ομολογεί: «Ε, αυτός εδώ δεν είναι ο άντρας σου, Κατερίνα. Ούτε και ξέρεις ποιος είναι. Δεν θα γίνει ο άντρα σου, κοπέλα μου».\nΌλα σιγόβραζαν λοιπόν. Και ο Άρης, πίστευε ότι από τις Βρυξέλλες μπορούσε να «φτιαχτεί κάτι καινούργιο, κάτι γνήσιο και ανόθευτο δίχως τη σκουριά των μεγάλων κομματικών μηχανισμών και των αριστερών διασπάσεων». Εκεί, όμως στις Βρυξέλλες. Κάπου εδώ ολοκληρώνεται το πρώτο μέρος του μυθιστορήματος «Μύηση και χωρισμοί».\nΟ Νικόλας Σεβαστάκης εμφανίστηκε στη λογοτεχνία με\nτην ποιητική συλλογή Οικείο φεγγάρι (1987, Ηριδανός)\nκαι ακολούθησαν άλλες δύο ποιητικές συλλογές. Στην\nπεζογραφία δήλωσε την παρουσία του με τη συλλογή\nδιηγημάτων Γυναίκα με ποδήλατο (2014, Πόλις) και\nακολούθησε η συλλογή Άντρας που πέφτει (2015, Πόλις).\nΟ Άνθρωπος στη σκιά (εκδ. Πόλις) είναι το πρώτο\nΣτο δεύτερο μέρος «Κληρονομιές και αποκληρώσεις» η αφήγηση επικεντρώνεται στον Φάνη και μάλιστα εμφανίζεται και ο ίδιος. Σωστά ζυγισμένο, παρά τη μη-γραμμική αφήγηση, συμβαίνουν διάφορα ανατρεπτικά γεγονότα, όσον αφορά τις μεθόδους της τρομοκρατικής ομάδας, τα λάθη και τις επιφυλάξεις τους, ενώ θα αποκαλυφθούν κάποιες μοιραίες για τον Φάνη μεθοδεύσεις όπου εμπλέκεται και ο ίδιος ο πατέρας του. Ο Φάνης καταλήγει μόνος, έγκλειστος, αυτοπαγιδευμένος με το συναίσθημα της πίκρας, της ματαιότητας που προφανώς θα τον οδηγήσει στην αυτοκτονία.\nΤο μυθιστόρημα του Νικόλα Σεβαστάκη είναι ένα πολιτικό μυθιστόρημα. Θεματικά παρακολουθεί τις κοινωνικές και πολιτικές μεταμορφώσεις μετά τον Εμφύλιο. Αφήνει τους χαρακτήρες να μιλήσουν αντί να τους επιβάλλει τα γεγονότα και να καθοδηγεί τη σκέψη του αναγνώστη. Η αφήγηση έχει μια κυβιστική δομή όπου ο χωροχρόνος διασπάται και αλληλοσυμπληρώνεται διαδοχικά από τον αναγνώστη.\nΟ Σεβαστάκης ως στοχαστής δεν ανταγωνίζεται τον μυθοπλάστη, γεγονός που προσδίδει στο βιβλίο, παρά την ενδότερη ιδεολογική του στόχευση, λεπτές ισορροπίες και τη δυνατότητα να μιλήσει για το πρόσφατο πολιτικό παρελθόν διεισδυτικά, πολυφωνικά, ανθρωποκεντρικά.\nΟ Φώκνερ έλεγε «να πιαστούμε από τη σκιά του κλαδιού και να αφήσουμε το μυαλό μας φανταστεί το δέντρο». Εδώ έχουμε τη σκιά ενός πτώματος που κρέμεται από ένα κλαδί και εμείς προσπαθούμε να φανταστούμε το δάσος πίσω του, την ιστορία του, την πόλη, τον ορίζοντα. Δεν αναφέρω τυχαία τον Φώκνερ, η πολυφωνία του κειμένου οδηγεί προς τα εκεί. Άλλωστε στην προμετωπίδα του βιβλίου μια φράση του επιγόνου του, του Ντον Ντελίλο, προσδίδει μια μεταμοντέρνα επιρροή. Ακόμη και οι τίτλοι των προηγούμενων μυθοπλαστικών βιβλίων του Σεβαστάκη ανακαλούν τους τίτλους των έργων του Ντελίλο, π.χ. The Falling man. Και οι τίτλοι του Σεβαστάκη: Άντρας που πέφτει, Γυναίκα σε ποδήλατο, Άνθρωπος στη σκιά.\nΔιάβαζα παλιότερα τα μυθιστορήματα της Σούζαν Σόνταγκ ή της Τζούλια Κρίστεβα παράλληλα με το δοκιμιακό τους έργο. Πάντα αναρωτιόμουν πώς θα μπορούσε ένας διανοούμενος ή ακαδημαϊκός να περάσει στη θέση του μυθοπλάστη και κατά πόσο θα μπορούσε να παραμερίσει τα θεωρητικά του εφόδια χωρίς ωστόσο να τα στερηθεί εντελώς. Ο Σεβαστάκης ως στοχαστής δεν ανταγωνίζεται τον μυθοπλάστη, γεγονός που προσδίδει στο βιβλίο, παρά την ενδότερη ιδεολογική του στόχευση, λεπτές ισορροπίες και τη δυνατότητα να μιλήσει για το πρόσφατο πολιτικό παρελθόν διεισδυτικά, πολυφωνικά, ανθρωποκεντρικά, μα κυρίως να απευθυνθεί σε αναγνώστες που δεν παύουν να είναι και σκεπτόμενοι πολίτες.\n* Ο ΘΕΟΔΩΡΟΣ ΓΡΗΓΟΡΙΑΔΗΣ είναι συγγραφέας.\nΤο τελευταίο βιβλίο του, το μυθιστόρημα «Το τραγούδι του πατέρα» κυκλοφορεί το επόμενο διάστημα από τις εκδ. Πατάκη.\nΟ άνθρωπος στη σκιά


Ενοικίαση αυτοκινήτου σε Σποκέιν από 65 €/ημέρα Ι Skyscanner\nΣυγκρίνετε τις επιλογές ενοικίασης αυτοκινήτου σε Σποκέιν\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Σποκέιν ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Σποκέιν μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Σποκέιν. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Σποκέιν, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Σποκέιν, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Σποκέιν σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Σποκέιν δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.